दलित एकता महासम्मेलन में दस हजार विद्वान लेंगे हिस्सा : भीम सिंह
कुरुक्षेत्र| सातवांदलित एकता एवं बौद्ध एकता महासम्मेलन 20 मार्च को पिपली रोड स्थित पाल प्लाजा पैलेस में होगा। मोर्चे के जिलाध्यक्ष भीम सिंह ने बताया कि दलित क्रांति मोर्चा एवं बौद्ध क्रांति मिशन की ओर से होने वाले इस सम्मेलन में देशभर से दस हजार से भी अधिक साहित्यकार, पत्रकार और बौद्ध भिक्षु हिस्सा लेंगे। सम्मेलन में अतिथियों के तौर पर पूर्व सांसद इशम सिंह, अमन कुमार नागरा, भारतीय दलित साहित्य अकादमी दिल्ली के राष्ट्रीय अध्यक्ष डॉ. सोहनपाल सहित ऑल इंडिया अनुसूचित जाति-जनजाति महासंघ और बामसेफ के राष्ट्रीय सचिव अतर वीर सिंह डॉ. भीमराव आंबेडकर के पोते प्रकाश राव आंबेडकर शिरकत करेंगे। साथ ही पूर्व मंत्री एमएल रंगा मोर्चा मिशन के राष्ट्रीय अध्यक्ष बलवंत सिंह चार्वाक और संगठन मंत्री नन्हेलाल वर्मा भी सम्मेलन में संबोधित करेंगे। सम्मेलन की तैयारियों में मिशन के सदस्य जुट गए हैं। इस मौके पर जिला उपाध्यक्ष सतवीर सिंह, हरिचंद रंगा, सचिव प्रेमसिंह लांबा, सह सचिव रुप चंद्र और किशन रंगा सहित अन्य कार्यकर्ता मौजूद थे।
hin_Deva hin_Deva